Diari Oficial de la Generalitat Valenciana


Sumari del DOGV 9485, del 07-12-2022 (2022/11744)

RESOLUCIÓ d'1 de desembre de 2022, de la vicepresidència segona i conselleria d'Habitatge i Arquitectura Bioclimàtica, per la qual s'incrementa la quantia màxima de la convocatòria d'ajudes del Programa d'Ajuda a les actuacions de rehabilitació a nivell de barri del Pla de recuperació, transformación i resiliència 2021-2026.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9485

Data del DOGV
:   07-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11017


Data del document
:   01-12-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ d'1 de desembre de 2022, de la vicepresidència segona i conselleria d'Habitatge i Arquitectura Bioclimàtica, per la qual s'incrementa la quantia màxima de la convocatòria d'ajudes del Programa d'Ajuda a les actuacions de rehabilitació a nivell de barri del Pla de recuperació, transformación i resiliència 2021-2026. [2022/11415]  
  
Mitjançant la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, s'aproven les bases reguladores per a la concessió de subvencions del Programa d'ajuda a les actuacions de rehabilitació a nivell de barri del pla de Recuperació, Transformació i Resiliència 2021-2026 i es van convocar les ajudes per a l'exercici 2022.  
La quantia total màxima de les ajudes a concedir, d'acord amb l'apartat 1 del resolc segon de la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual es convoquen les ajudes, es va establir inicialment en un import de 95.348.558,00 euros, indicant a continuació en el mateix apartat que aquest import podrà veure's incrementat en cas que el Ministeri de Transports, Mobilitat i Agenda Urbana aportara nous fons en el marc del Pla de Recuperació, Transformació i Resiliència 2021-2026, d'acord amb el que s'estableix en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions. L'efectivitat d'aquesta quantia addicional queda condicionada a la disponibilitat efectiva del crèdit en moment anterior a la resolució de la concessió de les subvencions.  
  
El desglossament de les ajudes que consten en la citada convocatòria és el següent:  
  
Exercici pressupostari  
(anualitat) 34.14.30.422.24. Línia S1560 Capítol VII  
Ministeri (en euros) 72.32.50.986.15.  
 Línia S1566   
Capítol VII  
Generalitat (en euros)  
2022 30.992.674,00 3.750.000,00  
2023 8.000.000,62 493.836,00  
2024 8.000.000,37 578.972,00  
2025 8.000.000,73 556.585,00  
2026 49.031.459,00 1.500.000,00  
Total global d'ajudes 15.028.431,00 7.500.000,00  
Total convocatòria 60.515.847.21  
  
  
Havent-se finalitzat els terminis de presentació de sol·licituds d'aquesta convocatòria, s'estima que les dotacions previstes inicialment resulten insuficients per a atendre la totalitat de sol·licituds que poden estimar-se, per la qual cosa és necessari augmentar en la mesura del possible la dotació pressupostària d'aquestes línies.  
D'altra banda, de conformitat amb l'acord de distribució territorial i criteris de repartiment entre les comunitats autònomes i les ciutats de Ceuta i Melilla de les ajudes financeres estatals per a la instrumentació dels programes d'ajuda en matèria de rehabilitació residencial i habitatge social del Pla de Recuperació, Transformació i Resiliència segons l'autoritzat pel Consell de Ministres del 23 d'agost del 2022, s'acorda un import de nous fons per import de 537.146.106,00 - per a l'anualitat 2022 del C.02.I01 «Programa de rehabilitació per a la recuperació econòmica i social en entorns residencials.  
  
Respecte a aquesta dotació, podrà transferir-se el 50 per cent pel Ministeri a la comunitat autònoma, quan s'haja acreditat la publicació de les convocatòries previstes per als programes 3, 4 i 5 del RD 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del PRTR, o amb la signatura dels acords bilaterals corresponents al programa 1, així com l'aprovació, en el seu cas, dels instruments complementaris necessaris per a la seua implementació amb les entitats locals.  
Aquest import seria suficient per a atendre la totalitat de les sol·licituds de la convocatòria que ens ocupa, i ja s'ha inclòs en la previsió del pressupost del pròxim exercici 2023.  
En virtut de l'anterior, i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i tenint en compte que en el projecte de pressupostos aprovats de 2023 existeix crèdit suficient per a l'ampliació proposada en aquesta anualitat i condicionada a aquesta ampliació a l'existència de crèdit adequat i suficient en els pressupostos d'exercicis futurs 2024, 2025 i 2026, resolc:  
  
Primer. Finançament de les ajudes  
Incrementar les quanties prevista en l'apartat 1 del resolc segon de la resolució per la qual es convoquen les ajudes, d'acord amb el següent quadre:  
  
Exercici pressupostari  
(anualitat) 58.11.60.839.18. Línia S1560 Capítol VII  
Ministeri (en euros) 69.79.97.048.90. Línia S1566 Capítol VII  
Generalitat (en euros)  
2022 04.666.935,00 3.750.000,00  
2023 78.168.488,37 680.701,00  
2024 92.081.240,63 195.817,00  
2025 80.982.919,15 606.375,00  
2026 28.427.779,00 1.550.000,00  
Total global d'ajudes 186.120.672,00 7.700.000,00  
  
  
Per tant, l'increment de cada anualitat de les línies pressupostàries anteriors es resumeix en el següent quadre:  
Segon. Efectes  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
  
València, 1 de desembre de 2022.- El vicepresident segon i conseller d'Habitatge i Arquitectura Bioclimàtica: Héctor Illueca Ballester.